stanford-oval/wikipedia huggingface dataset:
Pelisuunnittelija

Pelisuunnittelija on pelejä suunnitteleva henkilö. Pelisuunnittelija voi suunnitella esimerkiksi videopelejä, lautapelejä tai roolipelejä.
Videopeliteollisuudessa työskentelevä pelisuunnittelija suunnittelee pelille ulkoasun, peruskonseptin ja pelitavan. Siihen voi sisältyä pelialueiden ja monien muiden lopulliseen pelikokemukseen vaikuttavien asioiden suunnittelua. 
Pelisuunnittelijoilta vaaditaan kokemusta kirjoittamisesta. Myös taiteen ja ohjelmoinnin tuntemus ei ole pahitteeksi.[lähde? ]
Koska pelien budjetit voivat olla miljoonia euroja, on uusien peli-ideoiden toteuttaminen riskialtista. Peli-idea voi olla menestys tai floppi. Peliteollisuutta onkin kritisoitu siitä, että peliyhtiöt eivät ota riskejä, vaan tuottavat jatko-osia suosituille peleille.[lähde? ]
Theo Adam

Theo Adam
Theo Siegfried Adam (1. elokuuta 1926 Dresden – 10. tammikuuta 2019 Dresden) oli saksalainen oopperalaulaja, äänialaltaan bassobaritoni. Hän opiskeli Rudolf Dittrichin johdolla vuosina 1946–1949.
Adam teki oopperadebyyttinsä joulukuussa 1949, jolloin hänellä oli rooli Weberin teoksessa Taika-ampuja Dresdenissä. Hän esiintyi vuonna 1952 myös Bayreuthin musiikkijuhlilla ja toimi vuodesta 1953 Berliinin valtionoopperan vakituisena jäsenenä. Hän teki pian vierailevia esiintymisiä muiden muassa Covent Gardenissa ja Wienin valtionoopperassa.
Adam teki Metropolitanin-debyyttinsä helmikuussa 1969.
Arvostettujen Wagner-tulkintojensa lisäksi Adam on esittänyt muiden ohella Wolfgang Amadeus Mozartin, Giuseppe Verdin ja Richard Straussin oopperarooleja. Hän tulkitsi myös tuoreempaa, 1900-luvun tuotantoa, kuten Luciano Berion ja Friedrich Cerhan musiikkia.
Oopperan ulkopuolella Adam on muun muassa levyttänyt Bachin kantaatteja.
Thenin piirikunta

Thenin piirikunta (tamiliksi தேனி மாவட்டம், Tēṉi māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu etelästä ja lännestä Keralaan, pohjoisesta Dindigulin piirikuntaan ja idästä Madurain piirikuntaan.
Piirikunnassa oli vuoden 2011 väestönlaskennassa 1 245 899 asukasta.
The Crazies (vuoden 2010 elokuva)

| The Crazies |
| --- | --- |

Ohjaaja:  Breck Eisner
Käsikirjoittaja:   Scott Kosar  Ray Wright  George A. Romero 
Tuottaja:   Michael Aguilar  Rob Cowan  Dean Georgaris  George A. Romero 
Säveltäjä:  Mark Isham
Kuvaaja:  Maxime Alexandre
Pukusuunnittelija:  George L. Little
Pääosat:   Timothy Olyphant  Radha Mitchell  Joe Anderson 
Valmistustiedot
Valmistusmaa:  Yhdysvallat
Tuotantoyhtiö:   Overture Films  Participant Media  Penn Station Entertainment  Road Rebel 
Levittäjä:  Overture Films Netflix
Ensi-ilta:  26. helmikuuta 2010
Kesto:  101 minuuttia
Alkuperäiskieli:  englanti
Budjetti:  20 000 000 dollaria
Tuotto:  54 806 823 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Crazies on Breck Eisnerin ohjaama vuonna 2010 ensi-iltansa saanut yhdysvaltalainen kauhuelokuva. Scott Kosarin ja Ray Wrightin käsikirjoittama filmi on uudelleenfilmatisointi samannimisestä teoksesta vuodelta 1973. Alkuperäisen elokuvan ohjannut George A. Romero toimi tämän version tuottajana ja antoi käsikirjoitusapua. Elokuva sijoittuu Yhdysvalloissa sijaitsevaan kuvitteelliseen Ogden Marshin kaupunkiin, jonka saastunut juomavesi muuttaa kaupungin asukkaat väkivaltaisiksi.
Rooleissa

| 0 | 1 | 2 |
| --- | --- | --- |
|  Timothy Olyphant  | … |  David Dutton   |
|  Radha Mitchell  | … |  Judy Dutton   |
|  Joe Anderson  | … |  Russell Clank   |
|  Danielle Panabaker  | … |  Becca Darling   |
|  Christie Lynn Smith  | … |  Deardra Farnum   |
|  Brett Rickaby  | … |  William "Bill" Farnum   |
|  Preston Bailey  | … |  Nicholas Farnum   |
|  John Aylward  | … |  Hobbs   |
|  Joe Reegan  | … |  Billy Babcock   |
|  Larry Cedar  | … |  Ben Sandborn   |
Vastaanotto

Episodi-lehdessä viisi kriitikkoa antoi elokuvalle pisteitä keskiarvona 2,80.
Aiheesta muualla

Elokuvan sivut thecrazies-movie.com (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Crazies (2010 film)
Käännös suomeksi
Theo Albrecht

Theo Paul Albrecht (28. maaliskuuta 1922 Essen, Saksa – 24. heinäkuuta 2010) oli saksalainen liikemies ja miljardööri. Forbesin mukaan hän oli vuonna 2007 maailman 20. rikkain ihminen noin 17,5 miljardin dollarin pääomallaan.
Albrecht omisti Trader Joe's -ketjun. Hän pyöritti veljensä Karlin kanssa Aldia.
Albrecht oli vuonna 1971 siepattuna seitsemäntoista päivän ajan. Kidnappauskokemus sai hänet vetäytymään täysin pois julkisuudesta. Hänen poikansa Berthold  ja Theo Albrecht nuorempi perivät isänsä osuuden (Aldi Nord) Aldi-kauppakonsernista.
Pelastuksen kenttäjohtamisjärjestelmä

Pelastuksen kenttäjohtamisjärjestelmä on Suomessa pelastustoimen käytössä oleva tietojärjestelmä, jolla pelastustoimen kenttäjohtaja voi helposti hallita tilanteita. Sama järjestelmä on usein käytössä myös poliisilla ja ensihoidolla. Kenttäjohtamisjärjestelmä yhdistyy myös viranomaisverkko Virveen. Pelastuksen kenttäjohtamisjärjestelmä tunnetaan myös lyhenteellä Peke.
Ominaisuudet > Karttapalvelut

Peke sisältää kartan, jolla näkyvät kaikki alueella olevat yksiköt.
Thomas Gold

Thomas Gold (22. toukokuuta 1920 – 22. kesäkuuta 2004) oli itävaltalaissyntyinen astrofyysikko ja kosmologi. Hän työskenteli pitkään Cornellin yliopistossa Yhdysvalloissa.
Pysyvän tilan teorian kehittäjiin kuuluneelle Goldille myönnettiin Royal Astronomical Societyn kultamitali vuonna 1985.
Aiheesta muualla

Karttunen, Hannu: Vanhin tiede – Tähtitiedettä kivikaudesta kuulentoihin, s. 433.  ("Thomas Gold  (n. 1920–2004)")  Helsinki:  Ursa, 2003.  ISBN 978-952-5329-26-1.
Pelastava siirto

| Pelastava siirto> Three Rivers |
| --- | --- |
Tyyli:  sairaalasarja, draamasarja
Kestoaika:  42 minuuttia
Luoja(t):  Carol Barbee
Alkuperämaa:   Yhdysvallat
Alkuperäiskieli:  englanti
Verkko:   CBS  Nelonen
Esitetty:  4. lokakuuta 2009 – 3. heinäkuuta 2010
Jaksoja:  13
Tuotanto
Tuottaja(t):  Carol Barbee David Amann Ted Gold
Käsikirjoittaja(t):  Carol Barbee
Tuotantoyhtiö(t):  CBS Television Studios
Aiheesta muualla
Virallinen sivusto
IMDb 
Pelastava siirto (engl. Three Rivers) on yhdysvaltalainen draamasarja vuosilta 2009–2010. Tämän sairaalasarjan ensi-ilta oli yhdysvaltalaisella CBS-kanavalla 4. lokakuuta 2009. Viimeinen jakso yhteensä 13 jaksosta esitettiin 3. heinäkuuta 2010.
Sarjan tapahtumat sijoittuivat Pittsburghissa, Pennsylvaniassa sijaitsevaan kuvitteelliseen elinsiirtoja suorittavaan sairaalaan.
Suomessa Nelonen on esittänyt sarjaa.
Näyttelijät

| 0 | 1 | 2 |
| --- | --- | --- |
|  Alex O’Loughlin  | … |  Tri Andy Yablonski   |
|  Katherine Moennig  | … |  Tri Miranda Foster   |
|  Daniel Henney  | … |  Tri David Lee   |
|  Christopher Hanke  | … |  Ryan Abbott   |
|  Alfre Woodard  | … |  Tri Sophia Jordan   |
|  Justina Machado  | … |  Pam Acosta   |
Thüringenin maapäivät

Maapäivät kokoontuu tässä rakennuksessa.
Maapäivien nykyinen kokoonpano puolueittain.
Yhden edustajan vaalipiirien voittajat puoleittain vuoden 2019 maapäivävaaleissa.
Thüringenin maapäivät (saks. Thüringer Landtag) on Saksan osavaltion Thüringenin yksikamarinen kansanedustuslaitos. Se kokoontuu Erfurtissa. Thüringenin perustuslain mukaan maapäivien ensisijaisena tehtävänä on säätää lakeja, valita ministeripresidentti (osavaltion pääministeri) ja vastata Thüringenin hallituksen parlamentaarisesta valvonnasta. Vuoden 2019 vaaleissa valittu maapäivät koostuu 90 edustajasta.
Vaalijärjestelmä

Vaalit pidetään viiden vuoden välein käyttäen Saksassa yleistä sekavaalitapaa. Vaalien äänikynnys on 5%, joka puolueen on ylitettävä saadakseen edustajia maapäiville . Kaikilla Thüringenissä asuvilla yli 18-vuotiailla Saksan kansalaisilla on äänioikeus. Äänestäjillä on kaksi ääntä: "ensimmäinen ääni" ehdokkaille kussakin yksittäisessä vaalipiirissä ja "toinen ääni" puoluelistalle. Maapäivien edustajista 44 valitaan yhden edustajan vaalipiireistä ja loput paikat täytetään puoluelistoilta. Puolueet voivat kuitenkin saada ns. ylijäämäpaikkoja (saks. Überhangmandat) sekä maapäivien suhteellisuuden takaavia tasaamispaikkoja (saks.  Ausgleichsmandat).
Historia

Thüringenin osavaltion (Freistaat Thüringen) maapäivät kokoontui ensimmäisen kerran vuonna 1920 Weimariin. Weimarin tasavallan aikana vuoteen 1933 asti pidettiin kuusi osavaltion vaalia. Vuoden 1929 vaalien jälkeen Thüringenistä tuli yksi ensimmäisistä Saksan osavaltioista, joissa natsipuolue sai todellisen poliittisen vallan. Wilhelm Frick nimitettiin Thüringenin osavaltion sisäministeriksi sen jälkeen, kun NSDAP voitti kuusi edustajaa maapäiville. Vuonna 1932 pidetyissä vaaleissa natsit nousivat vahvimmaksi puolueeksi 26: lla 61 paikasta, ja Fritz Sauckel aloitti ministeripuheenjohtajan viran. Vuotta myöhemmin natsit lakkauttivat osavaltiot ja niiden maapäivät Gleichschaltung nimisessä prosessissa.
Toisen maailmansodan jälkeen Thüringenin osavaltio palautettiin osaksi Neuvostoliiton miehitysvyöhykettä. Neuvostoliiton sotilashallinto kutsui 13. kesäkuuta 1946 osavaltiokokouksen (Landesversammlung), jonka puheenjohtajana toimi Ricarda Huch. Ensimmäiset sodanjälkeiset maapäivävaalit pidettiin 20. lokakuuta 1946, ja järjestäytymiskokous pidettiin 21. marraskuuta Weimarin Elephant-hotellissa. Vuoden 1949 Itä-Saksan perustuslailla osavaltioiden maapäiviltä riistettiin suurelta osin valta, ja 15. lokakuuta 1950 pidetyt toiset valtiovaalit pidettiin jo Kansallisen rintaman yhtenäisyysluettelon mukaisesti. Vuonna 1952 Itä-Saksan hallitus hajotti osavaltiot ja Thüringenin alue jaettiin Erfurtin, Geran ja Suhlin alueisiin (Bezirke).
Thüringenin osavaltio palautettiin Saksan jälleenyhdistymisen jälkeen ja ensimmäiset maapäivävaalit pidettiin jälleen 14. lokakuuta 1990.
Aiheesta muualla

Wikimedia Commonsissa on kuvia tai muita tiedostoja aiheesta .
Maapäivien viralliset sivut (saksaksi)
Saksan osavaltioparlamentit
Ala-Saksin maapäivät
Baden-Württembergin maapäivät
Baijerin maapäivät
Berliinin edustajainhuone
Brandenburgin maapäivät
Bremische Bürgerschaft
Hamburgische Bürgerschaft
Hessenin maapäivät
Mecklenburg-Etu-Pommerin maapäivät
Nordrhein-Westfalenin maapäivät
Rheinland-Pfalzin maapäivät
Saarlandin maapäivät
Saksin maapäivät
Saksi-Anhaltin maapäivät
Schleswig-Holsteinin maapäivät
Thüringenin maapäivät
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Landtag of Thuringia
Käännös suomeksi
Paskorimppi

| Paskorimppi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°21′13″N, 24°23′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Köminjärveen 
Järvinumero:  35.483.1.021
Mittaustietoja
Pinnankorkeus:  141,4 m  
Rantaviiva:  1,627 km  
Pinta-ala:  9,593 ha  
Saaria:  ei saaria 
 fiPaskorimppi 
Paskorimppi  on Keski-Suomessa Keuruulla Sahankylän lähellä sijaitseva järvi.
Maantietoa

Järven pinta-ala on 9,6 hehtaaria, se on 600 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Järven vedenpinnan korkeus on 141,4 metriä mpy.
Pelastautumispuku

Pelastautumispuku (myös pelastuspuku) on vesitiivis, lämpöä eristävä kumista tai erityismateriaalista valmistettu koko kehon peittävä suojapuku. Nykyaikaiset pelastuspuvut valmistetaan samoista materiaaleista ja samoilla menetelmillä kuin sukelluksessa käytettävät kuivapuvut.
Pukuja käytetään merellä, kun tehtävien laatu vaatii veden armoille asettautumista tai kauppalaivoilla uppoamisen vaaran uhatessa. Pääosaan puvuista liittyy oma kelluntajärjestelmä sekä kiinteät valjaat helikopteri- tai vinssinostoa varten.
Pelastuspukujen ominaisuudet määritellään SOLAS ja CE normeissa. Kalastuksessa käytetään myös edullisempia ja vähemmän suojaavia kelluntapukuja.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.eralehti.fi/nettiarkisto/pintakuteita-syysvesille-era.aspx (Arkistoitu – Internet Archive)
Peliviikko

Peliviikko (aiemmin Kansallinen pelipäivä) on marraskuussa vietettävä pelikasvatuksen teemaviikko. Peliviikolla vietetään myös
pohjoismaista ja kansainvälistä peliviikkoa International Games Week. Peliviikon tavoitteena on pelata sadoissa pelitapahtumissa ja lisätä peleistä käytävää keskustelua, kodeissa, pelaajien kesken ja mediassa.
Peliviikkoa koordinoi Kansallinen audiovisuaalinen instituutti ja paikallisia tapahtumia ovat järjestämässä Pelikasvattajien verkoston jäsenet, kuten kirjastot, oppilaitokset, järjestöt, nuorisotalot, museot ja yritykset. Peliviikkoa vietettiin Suomessa ensimmäistä kertaa kansallisena vuonna 2011.
Pentti Airikkala

| Pentti Airikkala> Henkilötiedot |
| --- | --- |
Syntynyt: 4. syyskuuta 1945 Helsinki
Kuollut: 30. syyskuuta 2009 (64 vuotta) Berkshire, Yhdistynyt kuningaskunta
Kansalaisuus:   Suomi
WRC-ura
Aktiivivuodet:  1973-1990, 2003
Kartanlukija(t):   Ronan McNamee  Juha Piironen  Risto Virtanen  Mike Greasley  Mike Nicholson  Heikki Haaksiala
Entiset tallit:  Q8 Team Ford Mitsubishi GM Euro Sport Nissan Lancia Rothmans Ford Dealer Team Vauxhall
Kilpailuja:  37
Voittoja:  1
Erikoiskoevoittoja:  147
MM-pisteitä:  102
Ensimmäinen kilpailu:  Jyväskylän suurajot 1973
Ensimmäinen voitto:  RAC-ralli 1989
Viimeinen voitto:  RAC-ralli 1989
Viimeinen kilpailu:  Walesin ralli 2003
Pentti Airikkala (4. syyskuuta 1945 Helsinki – 30. syyskuuta 2009 Berkshire, Yhdistynyt kuningaskunta) oli suomalainen ralliautoilija. Hän ajoi 36 MM-sarjan osakilpailua vuosina 1973–1990 ja vielä yhden vuonna 2003. Muista huippukuljettajista poiketen hän ei kiertänyt koko sarjaa, vaan osallistui urallaan MM-sarjassa lähinnä vain Suomen ralliin, Ruotsin ralliin ja RAC-ralliin. Vuosina 1979 ja 1980 Airikkala ajoi neljäntenä MM-rallinaan Uuden-Seelannin rallissa Vauxhallin tehdaskuljettajana. Molemmilla kerroilla ralli päättyi keskeytykseen. Viimeisellä kaudellaan 1990 Airikkala kilpaili Suomen ja Ruotsin rallien lisäksi San Remossa ajokkinaan Q8 Teamin Ford Sierra. San Remo oli kauden kolmesta MM-rallista ainoa, jossa Airikkala ajoi maaliin asti sijoittuen yhdenneksitoista.
Vuonna 1989 Airikkala voitti RAC-rallin Mitsubishi Galant VR-4 -autolla kartanlukijanaan irlantilainen Ronan McNamee. Palkintosijoja MM-sarjassa hänellä on kuusi ja pisteitä yhteensä 102. Paras sijoitus MM-sarjassa oli yhdeksäs sija vuonna 1981. Airikkala osallistui myös Britannian rallisarjaan 1970- ja 1980-luvulla. Hän voitti sarjan vuonna 1979.
Uransa jälkeen Airikkala piti Oxfordshiressä rallikoulua. Hänen oppilaitaan olivat muun muassa Colin McRae ja Richard Burns sekä Mikko Hirvonen ja Jari-Matti Latvala.
Airikkala kuoli 30. syyskuuta 2009 syöpään. Hän oli kuollessaan 64-vuotias.
Saavutuksia

37 MM-rallia
1 MM-ralli voitto (RAC-ralli 1989)
6 palkintosijaa
147 erikoiskoevoittoa
102 MM-pistettä
Ensimmäinen MM-ralli Jyväskylän Suurajot vuonna 1973
Viimeinen MM-ralli Walesin ralli vuonna 2003
Aiheesta muualla

Flying Finns (Arkistoitu – Internet Archive)
World Rally Archive
Pentti Airikkalan rallikoulu
Thomas Gipson

| Thomas Gipson |
| --- | --- |

Henkilötiedot
Koko nimi:  Thomas Allen Gipson III
Syntynyt: 11. tammikuuta 1993 (ikä 31) Dallas, Texas, Yhdysvallat
Kansalaisuus:   Yhdysvallat
Koripalloilija
Lempinimi:  Big Gip
Pelipaikka:  Sentteri
Pituus:  201 cm
Paino:  120 kg
Pelaajaura
Yliopistojoukkueet
2011–2015:  Kansas State
Seurajoukkueet
2015–2016 2016 2016–2017 2017–2018 2018 2018-2019 2019 2019-2020 2021-2022 2022-2023 2023 2023-:  Kouvot Trigueros de Ciudad Obregón Élan Chalon Kouvot Karesi Spor Kouvot Olimpico LB Merkezefendi Dorados de Chihuahua Elizur Ashkelon Dorados de Chihuahua Kouvot
Thomas Allen Gipson III (s. 11. tammikuuta 1993 Dallas, Texas) on yhdysvaltalainen koripalloilija, pelipaikaltaan sentteri.
Pelaajaura

Gipson pelasi vuodet 2011–2015 Kansas State Universityn joukkueessa. Hän oli yliopistonsa 26:s tuhanteen NCAA-pisteeseen yltänyt pelaaja. Valmistuttuaan yliopistosta hyvien koripalloesitysten jälkeen NBA:sta ja eurooppalaisista ammattilaiskentistä kiinnostunut Gipson kiinnitti myös amerikkalaisen jalkapallon NFL-joukkueiden huomion. Hän harjoitteli keväällä 2015 Green Bay Packersin joukkueessa, mutta luopui ajatuksesta lajin parissa lyhyen kokeilun jälkeen: NFL-tasolle nouseminen olisi vaatinut Gipsonin mukaan jopa kahden vuoden työn.
Syyskuussa 2015 Gipson siirtyi koripalloammattilaiseksi Eurooppaan tehtyään Suomen pääsarjajoukkue Kouvojen kanssa yksivuotisen sopimuksen. Gipson pelasi runkosarjan 14,1 pisteen, 8,3 levypallon ja 1,5 korisyötön keskiarvoilla ja oli 57,8 prosentin tarkkuudellaan sajan yhdeksänneksi tarkin kahden pisteen korien heittäjä. Levypalloissa Gipsonin keskiarvo oli sarjan kahdeksanneksi korkein ja hyökkäyslevypalloissa (2,9) neljänneksi korkein. Parhaimmillaan Gipson teki yksittäisen runkosarjaottelun ennätyksikseen 23 pistettä ja 15 levypalloa. Hän ylsi 15 levypalloon myös ensimmäisessä puolivälieräottelussa Salon Vilpasta vastaan. Runkosarjassa kolmanneksi sijoittunut Kouvot voitti Vilppaan vasta viiden pelatun ottelun jälkeen.
Kouvot eteni loppuotteluihin, joissa se kohtasi Tampereen Pyrinnön. Hieman ennen neljännen loppuottelun puoliaikaa Tampereella Gipson ajettiin ulos kentältä tämän potkaistua jalkoihinsa virheen arvoisesti takertunutta Joonas Cavénia. Kouvot voitti Suomen mestaruuden 4–1-otteluvoitoin.
Suomen-kauden päätyttyä toukokuussa Gipson siirtyi meksikolaiseen Trigueros de Ciudad Obregóniin. Syyskuussa 2016 hän siirtyi ranskalaiseen pääsarjajoukkue Élan Chaloniin.
Pelityyli ja ominaisuudet

Gipson painaa noin 120 kilogrammaa, mutta hänen rasvaprosenttinsa on matala. Gipson on tämän johdosta verrattain vahva pelaaja. Hän on myös hyvä puolimatkan hyppyheitoissa. Gipsonin on kerrottu pystyvän myös tekemään koreja korin alta selkä korille päin. Koostaan huolimatta Gipson liikkuu suhteellisen hyvin ja nopeasti.
Peljidiyn Genden

Peljidiyn Genden
Peljidiyn Genden (s. 1892 – 26. marraskuuta 1937 Moskova) oli Mongolian kansanvallankumouksellisen puolueen merkittävimpiä todellista itsemääräämisoikeutta Neuvostoliitosta vaatineita poliitikkoja. Hän nousi Mongolian pääministeriksi 2. heinäkuuta 1932. Virkakautensa aikanakin hän vastusti huomattavan avoimesti etenkin pyrkimyksiä maatalousmaan kollektivoimiseksi ja buddhalaisen kulttuurin väkivaltaiseen juurimiseksi maasta. Tavatessaan Josif Stalinin Moskovassa 1935 hän kutsui Neuvostoliiton toimia Mongoliassa ”punaimperialismiksi”. Käsite vakiintui myöhemmin kansainvälisestikin kuvaamaan Neuvostoliiton kovaotteista valtapolitiikkaa Mongolian alueella. Stalin järjesti tapaamista seuraavana vuonna Mongolian kansanvallankumouksellisen puolueen puoluekokouksen Ulan Batorissa ja sai sen erottamaan entisen johtajansa 2. maaliskuuta 1936 ja asettamaan hänet kuolemaansa asti kestäneeseen kotiarestiin.
Peljidiyn Genden teloitettiin ampumalla Moskovassa 26. marraskuuta 1937.
Thorvald Thiele

Thorvald Thiele
Thorvald Nicolai Thiele (24. joulukuuta 1838 – 26. syyskuuta 1910) oli tanskalainen tähtitieteilijä ja matemaatikko.
Hän väitteli tähtitieteestä Kööpenhaminan yliopistossa vuonna 1866. Vuonna 1875 hänestä tuli observatorion johtaja ja tähtitieteen professori.
Thiele oli ensimmäinen, joka yritti selittää Brownin liikettä, mutta epäonnistui.
Pectinida

| Pectinida |
| --- | --- |
 Spondylus sp.
Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Simpukat Bivalvia
Alaluokka::  Pteriomorpha
Lahko::  Pectinida  Gray, 1854
Heimot
 Ks. Luokittelu 
Katso myös
   Pectinida Wikispeciesissä   Pectinida Commonsissa 
Infobox OKNimi-testi OK: 
Pectinida on rihmakiduksisten simpukoiden lahko, johon sisältyy sekä meri- että murtovedessä esiintyviä lajeja, esimerkiksi kampasimpukat.
Luokittelu

Lahko: Pectinida
Yläheimo: Anomioidea
Heimo: Anomiidae
Heimo: †Permanomiidae
Heimo: Placunidae
Yläheimo: Dimyoidea
Heimo: Dimyidae
Yläheimo: Pectinoidea
Heimo: Cyclochlamydidae
Heimo: Entoliidae
Heimo: †Neitheidae
Heimo: Pectinidae – Kampasimpukat
Heimo: †Pleuronectitidae
Heimo: Propeamussiidae
Heimo: Spondylidae
Heimo: †Tosapectinidae
Yläheimo: Plicatuloidea
Heimo: Plicatulidae
Lahkoon luetaan myös muita heimoja, jotka tunnetaan vain fossiileista.
Theo, wir fahr’n nach Lodz

| ”Theo, wir fahr'n nach Lodz” Vicky Leandros |
| --- | --- | --- |

Singlen tiedot
 A-puoli: ”Theo, wir fahr'n nach Lodz”
 Julkaistu: 1974
 Tyylilaji: pop, iskelmä
 Kesto: 03.52
 Levy-yhtiö: Philips
muut singlet
|   | ”Theo, wir fahr'n nach Lodz”  |   |
Theo, wir fahr'n nach Lodz on Vicky Leandrosin levyttämä iskelmä vuodelta 1974. Sen pohjana on Artur Marcell Weraun säveltämä ja Fritz Löhner-Bedan sanoittama sävelteos "Rosa, wir fahr'n nach Lodz", joka julkaistiin ensimmäisen maailmansodan aikana. Vicky Leandrosin uustulkinnan sanoitti Klaus Munro. Teos julkaistiin seitsentuumaisena vinyylisinglenä b-puolenaan "Du und ich und der Himmel". Se pysyi Saksan musiikkilistoilla puoli vuotta. Popkultur-julkaisu määritteli teoksen Saksan parhaimpien 1970-luvulla julkaistujen iskelmäkappaleiden joukkoon.
"Theo, wir fahr'n nach Lodz" -kappaleen historia ulottuu aina kolmikymmenvuotiseen sotaan saakka. 1800-luvulla siitä syntyi versio, joka viittaa puolalaiseen Łódźin kaupunkiin, joka tuolloin eli voimakasta teollistumisen kautta. Laulun kertojaminä on kyllästynyt maalaiselämään ja päättää muuttaa suurkaupungin sykkeeseen. Maalaiskylä jossa hän asuu on tekstin mukaan "Gott verlassenes Dorf, nur Heu und Torf" eli "Jumalan hylkäämä kylä, vain heinää ja turvetta".
Ensimmäisen maailmansodan aikaisen version "Rosa" viittaa Škodan valmistamaan 30,5 senttimetrin tykkiin.
Aiheesta muualla

Spiegel: UNTERHALTUNG :  Tadellos gebaut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Theo, wir fahr’n nach Lodz
Käännös suomeksi
The Writ of Sword

| The Writ of Sword Crimfall |
| --- | --- | --- |

Studioalbumin tiedot
 Julkaistu: 23. maaliskuuta 2011
 Tuottaja(t): Jakke Viitala
 Tyylilaji: folk metal
 Kesto: 45.05
 Levy-yhtiö: Spinefarm
Crimfallin muut julkaisut
| As the Path Unfolds... 2009 | The Writ of Sword 2011 | Amain 2017 |
The Writ of Sword on suomalaisen folk metallia soittavan Crimfall-yhtyeen toinen studioalbumi, joka julkaistiin 23. maaliskuuta 2011.
Kappaleet

Dicembré – 1.44
Storm Before the Calm – 5.56
Frost Upon Their Graves – 5.29
Cáhceravga – 1.12
Shackles of the Moirai – 5.02
The Writ of Sword – 6.53
Geadgái – 4.34
Silver and Bones – 8.22
Son of North – 5.54
Kokoonpano

Jakke Viitala – kitara, soinnutus, musiikkiohjelmointi
Mikko Häkkinen – laulu
Helena Haaparanta – laulu
Miska Sipiläinen – basso
Janne Jukarainen – rummut
Ville Sorvali – laulu
Warlord Nygård – laulu
Tapio Wilska – ääni (pappi)
Vreth – laulu
Henri "Kallavesj" Sorvali – haitari
Olli Vänskä – viulu
Esa Korja – sello
Amanda Kauranne – munniharppu
Anti Katajosto, Hanne Rouvali, Helena Haaparanta, Karoliina Virkkunen, Markus Montola, Miska Sipiläinen, Pertti Lehto, Sami Heikura, Sami Huikko, Tiina Lahti, Vera Schneider – kuorolaulu
Ezra James, Jaakko Holopainen, Jakke Viitala, Joonas Rynö, Mikko Häkkinen, Miska Sipiläinen, Olli Häkkinen, Peter Tokoi – kuoro
Jakke Viitala – tuottaja, äänittäjä
Sami Arola – äänittäjä
Jukka Ruostila – avustava äänittäjä
Jakke Viitala – muu äänittäjä
Jens Bogren – masteroija
Olli Häkkinen – valokuvat, graafinen suunnittelu
Wroth Studio – valokuvat
Anni Lipponen – meikit
Arvostelut

Angry Metal Guy:
Imperiumi.net:
Kaaoszine.fi: 9/10
Soundi:
Aiheesta muualla

Discogs
Albumi The Writ of Sword Encyclopaedia Metallum -sivustolla (englanniksi)